**Zagreb, Trg Nevenke Topalušić 1**

**KLASA: 564-01/17-0003/11**

**URBROJ: 522-03/1-1-17-12**

**U Zagrebu, 19. rujna 2017.**

Sukladno Zakonu o izvršenju Državnog proračuna Republike Hrvatske za 2017. godinu (NN 119/16) i na temelju članka 39. i 74. stavka 1. Zakona o sustavu državne uprave (NN 150/11, 12/13, 93/16 i 104/16), ***d o n o s i m***

**O D L U K U**

**o sufinanciranju izgradnje, postavljanja ili uređenja spomen-obilježja**

 **sredstvima Državnog proračuna Republike Hrvatske za 2017. godinu**

**I**.

Ovom Odlukom utvrđuje se način sufinanciranja te raspodjela financijskih sredstava u okviru preostalih raspoloživih sredstava Državnog proračuna Republike Hrvatske za 2017. godinu za razdjel 041 Ministarstvo hrvatskih branitelja, Aktivnost K 754007 „Spomen-obilježja žrtvama stradalim u Domovinskom ratu“, Račun 3632 „Kapitalne pomoći unutar općeg proračuna“ u iznosu od 915.000,00 kuna i Račun 3821 „Kapitalne donacije neprofitnim organizacijama“ u iznosu 185.000,00 kuna (ukupno 1.100.000,00 kuna).

**II**.

Sukladno točki I. Odluke, iz raspoloživih financijskih sredstva u 2017. godini bit će sufinancirani projekti izgradnje, postavljanja ili uređenja spomen-obilježja žrtvama stradalim u Domovinskom ratu u smislu dodjele financijske potpore:

* Jedinicama lokalne ili područne (regionalne) samouprave,
* Udrugama iz Domovinskog rata na lokalnoj ili područnoj (regionalnoj) razini.

**III.**

II. Javni poziv za sufinanciranje izgradnje, postavljanja ili uređenja spomen-obilježja žrtvama stradalim u Domovinskom ratu raspisat će se i u cijelosti objaviti na mrežnoj stranici Ministarstva hrvatskih branitelja [www.branitelji.gov.hr](http://www.branitelji.gov.hr). Zaprimanje zahtjeva prema Javnom pozivu trajat će 30 dana računajući od dana objave na mrežnoj stranici Ministarstva hrvatskih branitelja.

**IV.**

Sredstva navedena u točki I. Odluke raspodjeljuju se na prijedlog posebnog Povjerenstva iz redova uvaženih stručnjaka likovne i arhitektonske struke te predstavnika Ministarstva hrvatskih branitelja, imenovanog Odlukom ministra hrvatskih branitelja (KLASA: 564-01/17-0003/11, URBROJ: 522-03/1-1-17-3 od 10. travnja 2017. g.), a na temelju zahtjeva pristiglih po Javnom pozivu iz točke III. Odluke.

**V.**

Odluku o sufinanciranju izgradnje, postavljanja ili uređenja spomen-obilježja žrtvama iz Domovinskog rata u Republici Hrvatskoj iz raspoloživih sredstava Državnog proračuna u 2017. godini donosi ministar hrvatskih branitelja, na prijedlog Povjerenstva iz točke IV. ove Odluke.

**VI.**

Sastavni dio ove Odluke su:

1. II. Javni poziv za sufinanciranje izgradnje, postavljanja ili uređenja spomen-obilježja žrtvama stradalim u Domovinskom ratu, sredstvima Državnog proračuna Republike Hrvatske u 2017. godini, na području Republike Hrvatske,
2. Obrasci zahtjeva za sufinanciranje izgradnje, postavljanja ili uređenja spomen-obilježja žrtvama stradalim u Domovinskom ratu.

**VII.**

Za provedbu ove Odluke zadužuju se Uprava za hrvatske branitelje iz Domovinskog rata i članove njihovih obitelji i Glavno tajništvo ministarstva, Služba za proračun i financije.

VIII.

Ova Odluka stupa na snagu danom donošenja.

 **M I N I S T A R**

 **Tomo Medved**

**Dostaviti**:

- Članovima Povjerenstva, na znanje

- Glavnom tajništvu ministarstva, Službi za proračun i financije, ovdje

- Pismohrani, ovdje